પીએનબી કૌભાંડમાં એક બાજુ મુખ્ય કૌભાંડી નીરવ મોદી અને મેહુલ ચોકસી ફરાર છે ત્યારે સીબીઆઇ દ્વારા નીરવ મોદીની કંપની ફાયરસ્ટાર ઇન્ટરનેશનલ ડાયમંડ ગ્રુપના ફાઇનાન્સ વિભાગના પ્રમુખ વિપુલ અંબાણી સહિત પાંચની ધરપકડ કરી છે. વિપુલ અંબાણી રિલાયન્સના સ્થાપક ધીરુભાઈ અંબાણીના સૌથી નાના ભાઈના પુત્ર છે. બીજી બાજુ આવકવેરા વિભાગે ગીતાંજલિ જેમ્સના પ્રમોટર મેહુલ ચોકસી સાથે સંકળાયેલાં 20 સ્થળોએ દરોડા પાડ્યા હતા. મુંબઈ, પુણે, સુરત, હૈદરાબાદ, બેન્ગલોર સહિતનાં શહેરોમાં દરોડા પાડવામાં આવ્યા હતા. આ ઉપરાંત સીબીઆઇ દ્વારા પીએનબીના એક્ઝિક્યુટિવ ડિરેક્ટર સહિત દસ અધિકારીઓની પૂછપરછ કરાઈ હતી.